section_heading: Povijest
paragraph_text: Grad je osnovan 1406. godine, a 1597. je dobio status grada. Razvio se kao značajan trgovački grad (ime mu ima slavenski korijen i znači Trgovište na rijeci Jiu). Mnoga naselja na jugu Rumunjske imaju imena slavenskog porijekla, te to svjedoči o naseljavanju Slavena na tom prostoru koji su se kasnije asimilirali u Rumunje. Tijekom 2. svj. rata je u gradu postojao koncentracijski logor za rumunjske Židove. Nakon rata se naglo razvija industrija (posebno zbog brojnih rudnika u dolini rijeke Jiu), te broj stanovnika grada brzo raste.